Ωραιοζήλη (όνομα)

Ωραιοζήλη είναι ελληνικό γυναικείο όνομα (βαφτιστικό όνομα).

Συνήθως ετυμολογείται από το ωραιο- και ζήλη (από το αρχαιοελληνικό ζῆλος),Γεώργιος Μπαμπινιώτης, Λεξικό της Ελληνικής Γλώσσας, Κέντρο Λεξικολογίας, Αθήνα, 2005 «αυτή που επιθυμεί, αγωνίζεται για το ωραίο, το σωστό». Κατά μία άλλη εκδοχή προέρχεται από το εβραϊκό θεοφορικό όνομα ορ ου οζί ελί, που σημαίνει «φως και δύναμίς μου ο Θεός».Γεώργιος Μ. Σαρηγιάννης, «Επιδράσεις του Ιουδαϊσμού στον Χριστιανισμό, η “μάρτυς Ωραιοζήλη”, χριστιανή με εβραϊκό όνομα», Χρονικά, τχ. 205 (Σεπτέμβριος - Οκτώβριος 2006), σ. 19 (Πρβλ. Παλαιά Διαθήκη, «Ο Θεὸς ἡμῶν καταφυγὴ καὶ δύναμις, βοηθὸς ἐν θλίψεσι ταῖς εὑρούσαις ἡμᾶς σφόδρα.») Τη δεύτερη αυτή εκδοχή ενισχύει το γεγονός ότι το όνομα ανευρίσκεται και στο εβραϊκό ονοματολόγιο (βλ., λ.χ., την Ωραιοζήλη Λεβή, κόρη του Ελληνοεβραίου βιομήχανου Λέοντα Λεβή).

Σε μια προσπάθεια στατιστικής αποτίμησης της συχνότητας των ελληνικών ονομάτων, το Ωραιοζήλη παρουσιάζεται ως 561ο πιο συχνό όνομα (408ο ανάμεσα στα γυναικεία).

Το όνομα εμφανίζεται και με τους τύπους Ωραιοζηλία, Ζήλια, Ζήλη, Ζέλια.

Ονομαστική γιορτή
Ωραιοζήλη, μάρτυς, η Ορθόδοξη Εκκλησία τιμά τη μνήμη της στις 26 Ιουλίου.Αγίου Νικοδήμου Αγιορείτου Συναξαριστής των δώδεκα μηνών του ενιαυτού, Εκδόσεις Δόμος, 2005

Παραπομπές

Κατηγορία:Γυναικεία ελληνικά ονόματα
Κατηγορία:Θεοφορικά ονόματα
Κατηγορία:Μεταγενέστερα ονόματα